Rauna
Šis raksts ir par apdzīvotu vietu. Par citām jēdziena Rauna nozīmēm skatīt nozīmju atdalīšanas lapu. Rauna ir apdzīvota vieta Latvijā, Smiltenes novada Raunas pagastā, Raunas upes ielejā Vidzemes augstienes ziemeļu malā, pagasta centrs. No 14. līdz 16. gadsimtam Raunas pils bija Rīgas arhibīskapa viena no rezidencēm (Rownenborgh, Ronneburg) un viens no galvenajiem varas centriem viduslaiku Livonijā un tai, iespējams, bijušas pilsētas tiesības. Raunā atrodas pagasta administrācija, vidusskola, kultūras nams, bibliotēka, ģimenes ārsta prakse, viesnīca, tūrisma informācijas punkts, aptieka, banka, katoļu un luterāņu baznīcas.